18/09/2018 | Administración LocalMunicipal
Porto do Son
Convocatoria para a concesión de axudas escolares para o curso 2018- 2019: liñas “material escolar” e “transporte escolar”

Por resolución do 05/09/2018, a Alcaldía do Concello de Porto do Son aprobou a convocatoria e as Bases para a concesión de axudas escolares para o curso 2018- 2019, correspondentes ás liñas “material escolar” e “transporte escolar”, que son do seguinte teor: A presente convocatoria ten por obxecto establecer o procedemento para a concesión de axudas escolares do Concello de Porto do Son, durante o curso escolar 2018-2019, mediante o réxime de concorrencia competitiva. As bases reguladoras das axudas están previstas na Ordenanza pola que se establecen as bases reguladoras do outorgamento das axudas escolares do Concello de Porto do Son, publicada no BOP núm.276, do 14.09.2012, coas modificacións publicadas no BOP núm.174, do 12.09.2014. As axudas financiaranse con cargo á aplicación orzamentaria 231.48100, cos seguintes importes máximos: A distribución dos créditos orzamentarios entre ambas liñas de axuda ten un carácter estimativo, polo que pode ser obxecto de modificación sen que se precise dunha nova convocatoria. Unicamente requirirase que, con carácter previo á resolución de concesión, o alcalde aprobe a distribución definitiva das axudas e se publique nos mesmos medios que a convocatoria. O obxecto das axudas diferénciase en dúas liñas de subvención, atendendo á natureza especifica dos custos escolares que se subvencionan: a) Liña “material escolar”: a súa finalidade é financiar o custo de adquisición dos libros de texto e material escolar dos alumnos matriculados en Educación Infantil. b) Liña “transporte escolar”: ten por finalidade financiar os custos de desprazamento en transporte público colectivo dos alumnos matriculados nos ciclos de Ensinanza Secundaria, Formación Profesional e ensinanzas universitarias que non se impartan no Concello de Porto do Son.1) Liña de material escolar: O importe da subvención virá dado pola aplicación dunha porcentaxe ao importe total do gasto xustificado. A dita porcentaxe calcularase en función do nivel de renda da unidade familiar, de acordo co seguinte baremo: O importe da renda per cápita mensual da unidade familiar será o cociente resultante de dividir a renda mensual da unidade familiar polo número de membros desta. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar menos os gastos deducibles.2) Liña de transporte escolar: O importe das axudas determinarase como un importe fixo en función da renda da unidade familiar, de acordo co seguinte baremo: O importe da renda per cápita mensual da unidade familiar será o cociente resultante de dividir a renda mensual da unidade familiar polo número de membros desta. A renda mensual resultará de dividir entre 12 a renda anual da unidade familiar, que á súa vez será o resultado da suma dos rendementos percibidos por cada membro da unidade familiar menos os gastos deducibles. Cando non se esgotase o crédito orzamentario asignado a algunha das liñas de subvencións, despois de aplicar a alteración da súa distribución, excepcionalmente e de xeito motivado, poderán outorgarse axudas, no seu importe mínimo, aos solicitantes que non cumprindo co requisito do nivel de renda per cápita mensual máxima non a superen en máis dun 10%. Neste suposto, o outorgamento das axudas efectuarase segundo o criterio de menor renda ata o esgotamento do crédito. No caso de que a contía das axudas a outorgar superase o crédito orzamentario consignado para este fin, reducirase proporcionalmente o importe das axudas a conceder aos beneficiarios do tramo máis elevado de renda per cápita de modo proporcional. De ser preciso, efectuarase a mesma operación respecto dos beneficiarios das axudas do tramo inmediatamente inferior e así sucesivamente.1.- Terán a condición de beneficiarios das axudas os estudantes ou se fosen menores de idade, os seus pais, titores ou gardadores de feito. Os beneficiarios das axudas deberán cumprir os seguintes requisitos: a) Atoparse empadroados no Concello de Porto do Son. b) Con carácter xeral, estar matriculados para cursar estudos en centros de ensino oficiais no ano escolar correspondente ao da convocatoria das axudas. c) Non superar o seguinte nivel de renda: 600 € /mes d) Non percibir ningunha outra axuda para o mesmo fin. e) Non ter pendentes de xustificación, unha vez rematado o prazo para iso, outras axudas ou subvencións outorgadas polo Concello de Porto do Son.2.- Os beneficiarios das axudas terán as seguintes obrigas: a) Realizar a actividade que constitúe o obxecto da subvención. b) Someterse á actividade de control do concello destinada a comprobar a veracidade dos actos consignados na documentación presentada, así como o cumprimento dos requisitos para a percepción da axuda e colaborar co concello nas ditas actuacións. c) Atoparase ao corrente no cumprimento das súas obrigas tributarias e coa Seguridade Social. d) Comunicar ante o concello unha modificación nas circunstancias esixidas para a concesión da axuda. e) As restantes previstas na normativa reguladora de subvencións.1) As solicitudes para o outorgamento das axudas reguladas nesta ordenanza formalizaranse no modelo normalizado que se recolle no Anexo 1 desta convocatoria. Coa solicitude deberá achegarse a seguinte documentación: a) Fotocopia cotexada do DNI/NIE do solicitante. b) Fotocopia cotexada do libro de familia na que consten todos os seus membros. c) Fotocopia cotexada da matrícula oficial de estudos ou certificado de matrícula expedido polo centro educativo correspondente ao curso escolar que corresponda. d) Fotocopia cotexada da última declaración da renda ou certificado de imputación de rendas de Facenda integrantes da unidade familiar. Para estes efectos, entenderase por unidade familiar o núcleo formado polo matrimonio ou parella de feito, así como os ascendentes e descendentes menores de 21 anos que convivan con eles no mesmo domicilio. Esta idade ampliarase ata os 25 anos mentres que se realicen estudos axeitados á súa idade e titulación ou encamiñados á obtención dun posto de traballo. Incluiranse os estudos realizados en centros educativos públicos ou privados, sempre que teñan unha duración lectiva dun curso académico. e) Fotocopia cotexada doutros xustificantes de ingresos económicos, no seu caso. f) Declaración responsable de non percibir axudas doutras entidades polo mesmo concepto. g) Declaración responsable do solicitante de atoparse ao corrente no cumprimento das súas obrigas tributarias e coa Seguridade Social. h) Certificado de titularidade dunha conta bancaria ou fotocopia cotexada da páxina da libreta de conta corrente na que figure o seu número. i) Adicionalmente, coas solicitudes presentadas ao abeiro da Liña “material escolar” deberán achegarse os xustificantes da realización do gasto subvencionable. Para estes efectos, deberá presentarse a factura orixinal da compra dos libros de texto e material escolar, na que deberá constar a identificación do solicitante (pai/ nai/ titor/ gardador de feito) e o detalle dos libros adquiridos, expedida cos requisitos previstos no RD 1619/2012, do 30 de novembro, polo que se aproba o Regulamento que regula as obrigas de facturación. j) No caso de separación ou divorcio, deberá achegarse copia cotexada da sentenza de divorcio e do convenio regulador e o xustificante de achegas realizadas polo ex- cónxuge ou, no seu defecto a denuncia interposta por incumprimento de sentenza. k) Calquera outra documentación requirida polo persoal de servizos sociais do concello para a valoración da solicitude presentada.2) O prazo para a presentación de solicitudes será de un mes a partir da publicación da presente convocatoria no Boletín Oficial da Provincia. As solicitudes presentaranse no Rexistro Xeral do Concello de Porto do Son ou ben a través dos procedementos establecidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas, e deberán estar asinadas pola persoa que teña a condición de beneficiario, de acordo co artigo 5.1 desta convocatoria. A instrución do procedemento corresponderalle ao Departamento Municipal de Servizos Sociais, que comprobadas as solicitudes presentadas formulará unha proposta motivada de outorgamento das axudas. O prazo máximo para resolver o procedemento e notificar a resolución será de tres meses contados desde a publicación da presente convocatoria no BOP. A falta de notificación no prazo indicado, lexitima aos interesados para entender desestimada a súa solicitude. O órgano competente para a resolución do procedemento será o Alcalde, segundo o disposto no artigo 5 da Ordenanza pola que se establecen as bases reguladoras do outorgamento das axudas escolares do Concello de Porto do Son. As subvencións concedidas non serán obxecto de publicación, nos termos do artigo 18.3 d) da Lei 38/2003, de 17 de novembro, Xeral de Subvencións. A resolución do procedemento porá fin á vía administrativa e contra ela poderase interpor o recurso contencioso- administrativo perante o Xulgado do contencioso- administrativo, no prazo de dous meses contados desde o seguinte ao da notificación da resolución ou no prazo de seis meses a contar desde o día seguinte á data na que poida entenderse desestimada a solicitude por silencio administrativo. Con carácter potestativo, de conformidade co artigo 112 da Lei 39/2015, do 1 de outubro, de Procedemento Administrativo Común, poderase interpor recurso de reposición no prazo dun mes contado a partir do seguinte ao da notificación da resolución ou desde o seguinte a aquel no que a solicitude poida entenderse desestimada por silencio administrativo.” Contra este acordo poderá interpoñerse potestativamente recurso de reposición perante a Alcaldía, no prazo dun mes, a contar desde o seguinte día hábil á publicación deste anuncio. Transcorrido un mes desde a interposición do recurso sen notificarse a súa resolución expresa, terase por desestimado e poderá interpoñerse recurso contencioso- administrativo ante o Xulgado do Contencioso- Administrativo, no prazo de 6 meses a contar dende o día seguinte a aquel no que tería que resolverse o recurso de reposición, na forma e cos requisitos esixidos na Lei 29/1998, de 13 de xullo, reguladora da Xurisdición Contencioso- Administrativa. Para o caso de desestimarse o recurso de reposición, o prazo para interpoñer o recurso contencioso- administrativo será de 2 meses. Tamén se pode interpor directamente o recurso contencioso- administrativo ante o órgano da Xurisdición Contencioso- Administrativa, no prazo de 2 meses a contar desde o día seguinte ao da publicación. Todo iso sen prexuízo da interposición de calquera outro recurso que o interesado estime pertinente. Porto do Son, 12 de setembro de 2018. O Alcalde- Presidente, Asdo. José Luis Oujo Pouso.